TOSE

TOSE Co., Ltd. () on japanilainen videopelejä kehittävä yritys, joka on tullut tunnetuksi hiljaisuudestaan pelialalla. Vaikka yritys on kehittänyt yli 1100 peliä sitten yrityksen perustamisen 1979,Gifaldi, Frank The Connection is Made: Developer Highlights from Game Connection 2006 (Part Two) www.gamasutra.com Luettu 28. tammikuuta 2007 niistä vain harvan voi nimetä yrityksen ollessa harvoin nimettynä tekijöissä. Usein julkaisija ottaa tunnustuksen kehittämisestä. Yrityksen Yhdysvaltojen jaoston varatoimitusjohtaja Masa Agarida on sanonut, että he ovat aina kulissien takana. Yritys kieltäytyy usein laittamasta edes henkilöstön nimiä pelien tekijöihin. Eräs yrityksen työntekijöistä, Daisuke Satou, on kertonut yrityksen tarkoituksena olevan tukea videopelikehittäjiä. He suostuvat asiakkaidensa toivomuksiin, oli se sitten kokonaan uuden pelin kehittäminen tai pelin kääntäminen toiselle alustalle. Näihin yhteistyökumppaneihin lukeutuu useita suuria pelitaloja, kuten Nintendo, Capcom, Namco, Sony, Square Enix, Electronic Arts ja THQ.Kennedy, Sam Tose: Gaming's Dirty Little Secret www.1up.com Luettu 28. tammikuuta 2007 Tose toimii kolmella liiketoiminnan osa-alueella: videopelikehityksen lisäksi yritys tuottaa sisältöä matkapuhelimiin ja ylläpitää palvelimia; kolmas osasto tuottaa muille kuin pelialustoille tarkoitettuja ohjelmistoja ja tietokonegrafiikkaa. Tosella on maailmanlaajuisesti yhteensä kuusi alajaostoa, joista kaksi sijaitsee Kiinassa ja yksi Yhdysvalloissa. ==Historia== Tose perustettiin 1. marraskuuta 1979 Kiotoon Japaniin. 1980-luvulla yritys aloitti erinäisten ohjelmistojen tekemisen opetus-, peli- ja tapahtumakäyttöön. Vuonna 1990 Tose laajensi tuotantolinjaansa useille pelikonsoleille kuten Game Boy, NES, ja SNES. Vuonna 1991 Tose perusti alajaoston Yhdysvaltoihin, joka kuitenkin lopetti toimintansa 1993 huonon markkinatilanteen vuoksi; vuonna 1993 Tose myös avasi alajaoston Kiinaan. Yritys perusti Yhdysvaltoihin maaliskuussa 2003 uuden alajaoston, Tose Software Usa Inc.:n, joka toimii Toselle sekä Yhdysvaltojen että Euroopan päämajana. Ensimmäinen peli, johon Tose omistaa tekijänoikeudet, on Starfy-pelisarja; alkuperäinen peli (2002) kehitettiin alusta asti yhteistyössä Nintendon kanssa, jonka vuoksi Tose ja Nintendo jakavat nimikkeen tekijänoikeudet.Sheffield, Brandon Tose: Game Development Ninjas www.gamasutra.com Luettu 31. tammikuuta 2007 ==TOSEn tunnetuimpia pelejä== Tosen tunnetuimpiin peleihin lukeutuvat muun muassa seuraavat nimikkeet:Game Browser : Tose Co., Ltd. www.mobygames.com Luettu 28. tammikuuta 2007 *Densetsu no Stafy *Dragon Quest Heroes: Rocket Slime *Dragon Warrior Monsters *Game & Watch Gallery -sarjan pelit *Sega Casino *Super Princess Peach *Tim Burtonin The Nightmare Before Christmas (Game Boy Advance -versio) ===Tunnetuimpia käännöksiä=== Tose on myös tehnyt useista peleistä käännöksiä muille alustoille, joista huomattavimpia lienevät useat Squaresoftin nimikkeet NES:ltä ja SNES:ltä. Tunnetuimpiin käännöksiin lukeutuvat muun muassa seuraavat nimikkeet:Kennedy ,SamTose: Gaming's Dirty Little Secret www.1up.com Luettu 28. tammikuuta 2007 *Chrono Trigger (PlayStation) *Final Fantasy Origins & Final Fantasy I & II: Dawn of Souls (Käännökset Final Fantasy 1 & 2:sta PlayStationille ja Game Boy Advancelle) *Final Fantasy IV & Final Fantasy IV Advance (käännökset Final Fantasy IV Hardtypestä PlayStationille ja Game Boy Advancelle) *Final Fantasy V (PlayStation) *Final Fantasy VI (PlayStation) *Kid Icarus (NES-pelin käännös Game Boylle) *Valkyrie Profile: Lenneth (PSP-käännös Valkyrie Profilesta PlayStationille) ==Lähteet== ===Yleiset=== *Tose Software – History , yrityksen historiaa. *Tose Software – Company profile , tietoa yrityksestä *4728 – TOSE CO., LTD., Google Financen infosivu yrityksestä. ===Viitteet=== ==Aiheesta muualla== *TOSE Software Co., Ltd. Global Home *Tose: Game Development Ninjas, haastattelu Gamasutra- sivustolla. *Tose: Gaming's Dirty Little Secret , 1UP-sivuston artikkeli Tosesta. *Tose Co., Ltd. MobyGames-sivustolla. Luokka:Japanilaiset videopeliyritykset Luokka:Japanilaiset pörssiyhtiöt